**Naziv studija:** Komparativna književnost

**Ime nastavnice:** dr. sc. Višnja Rogošić, viša asistentica

**Naziv kolegija:** Teatrologija i dramatologija: Uvod u teatrologiju

**Status kolegija:** izborni

**Oblik nastave:** predavanje i seminar

**Broj ECTS bodova:** 6

**Cilj kolegija:** Kolegij će uvesti studente u osnove teorije kazališta kroz povijesni pregled ključnih poetika i teorija od Aristotela do 20. stoljeća, prateći promjene u shvaćanju i dominaciji konstitutivnih elemenata kazališnog čina-djela.

**Sadržaj kolegija:** Tijekom kolegija govorit će se o antičkim teorijama kazališta (drame), njihovim odjecima u renesansi i klasicizmu te idejama kazališta koje se javljaju u 18. i 19. stoljeću. Posebna pažnja posvetit će se proliferaciji različitih kazališnih estetika (praksi) u 20. stoljeću u čijem su fokusu izvedba, trening izvođača, proces nastajanja predstave i novi odnosi s publikom. Kolegij će biti popraćen primjerima – prikladnim dostupnim snimcima predstava.